Nono Söderberg
Nono Söderberg (oik. Arno Söderberg, s. 8. syyskuuta 1945) on suomalainen itseoppinut muusikko ja pedagogi, pääinstrumenttina sähkökitara. Hän on opiskellut musiikkitiedettä Helsingin yliopistossa. Söderberg on soittanut monissa 1960-luvun suosituissa popyhtyeissä, ja studiomuusikkona hänelle oli 2000-luvun alkuun mennessä kertynyt yli 3 500 levytystä. Hän on toiminut myös teatterimuusikkona ja opettanut sähkökitaran- ja yhtyesoittoa Sibelius-Akatemiassa, Teatterikorkeakoulussa, Oulunkylän pop- ja jazzopistossa, Metropolia-ammattikorkeakoulussa ja Sibelius-lukiossa.
Aarno Strömmer
Aarno Mikael Strömmer (s. 6. syyskuuta 1927 Tornio) on suomalainen kaupunginjohtaja, ministeri, professori (arvonimi 1984). Hän oli Suomen Sotaveteraaniliiton puheenjohtaja vuosina 2006–2012. Hän on koulutukseltaan valtiotieteiden tohtori. Hän työskenteli asuntohallituksen tutkimus ja suunnitteluosaston johtajana 1973–1984. Strömmer toimi Tornion kaupunginjohtajana kymmenen vuoden ajan vuosina 1963–1973.